cyanic-selkie/wikianc huggingface dataset:
Keskiaika
Kuvataide
800-luvun alussa karolinginen renessanssi pyrki palauttamaan antiikin ajan kauneuskäsityksiä taiteeseen ja se muutti taidetta klassisempaan suuntaan. Sydänkeskiajalla Saksassa ottolainen taide pyrki elvyttämään karolingista tyyliä. Se synnytti romaanisen tyylin valtakauden, joka levisi Italiasta Pohjois-Eurooppaan. Myöhäiskeskiajalla tyyli muuttui goottilaisemmaksi. Tämä näkyi erityisesti arkkitehtuurissa, ja Eurooppaan rakennettiin paljon goottilaisia katedraaleja, jotka olivat suuria, korkeita ja runsaasti koristeltuja.
Musiikki
Monet länsimaisen taidemusiikin piirteet, muun muassa nuottikirjoitus ja polyfonia, kehittyivät keskiajalla kirkollisiin tarpeisiin. Suurin osa musiikkikouluista ja säveltäjistä toimi kirkon piirissä, ja vain harvat maallikot osasivat lukea nuotteja. Tämän vuoksi keskiajan varhaisesta maallisesta musiikista ei ole säilynyt kuin joitakin satoja yksiäänisiä lauluja. Keskiajan alkupuolen musiikkityyleistä on myöhempään länsimaiseen taidemusiikkiin vaikuttanut eniten gregoriaaninen kirkkomusiikki. Keskiajan loppupuolella musiikin polyfonia monimutkaistui ja äänet muuttuivat itsenäisemmiksi toisiinsa nähden. Myöhäiskeskiajalla kehittyneistä sävellystyypeistä keskeisimpiä on motetti.
Ruokakulttuuri
Euroopan ruokapöytiin kuuluivat etenkin myöhäiskeskiajalla yhtäältä ylimysten ja porvariston monipuoliset liha-, lintu- ja kalaherkut sekä eksoottiset mausteet, ja toisaalta köyhän väen kasvis- ja viljapohjainen ruokavalio. Ruoka oli keskiajan ihmisille tärkeä asia monin tavoin: niin nautinnon, selviytymisen, uskonnon, terveyden kuin sosiaalisen aseman korostamisenkin kannalta. Keskiajan loppuun mennessä käytössä olivat jo samat ruoan perusvalmistusmenetelmät ja melko samat ruoka-aineet kuin nykyisinkin, lukuun ottamatta esimerkiksi perunaa, tomaattia, paprikoita, kalkkunaa ja kaakaota, joita ei vielä Euroopassa tunnettu. Mausteiden käyttö oli keskiajalla nykyistä monipuolisempaa ja runsaampaa. Uskonnolla oli suuri vaikutus keskiajan ruokakulttuuriin: kirkon määräämiä lukuisia paastoaikoja oli noudatettava, eikä lihaa ja eläinperäisiä tuotteita saanut paaston aikana nauttia. Ruoan merkitystä terveydelle määritteli usein galenoslaiseen humoraalioppiin perustunut sairauskäsitys.
Yhteiskunta
Rooman yhtenäisvaltakunnan hajottua 395 Itä- ja Länsi-Roomaan ja Länsi-Rooman luhistuessa 476 Länsi-Eurooppa muodostui pikkuvaltakunniksi, joissa yhdistyivät sekä germaaninen että roomalainen juridinen ja yhteiskunnallinen traditio. Itä-Roomassa puolestaan antiikin kulttuuri säilyi.
Vaikka sääty-yhteiskunta olikin epätasa-arvoinen ja nykykäsityksen mukaan epäoikeudenmukainen, siinä jokaisella ihmisellä oli oma paikkansa, velvollisuutensa ja oikeutensa. Keskiajan säätyajattelulle noin 900-luvulta alkaen oli ominaista ajatus kolmesta säädystä: niistä jotka sotivat (aatelisto), niistä jotka rukoilevat (hengellinen sääty) ja niistä, jotka tekevät työtä (kolmas sääty, talonpojat ja käsityöläiset). Kullakin oli oma paikkansa ja tehtävänsä maailmassa.
Keskiajan yhteiskuntaa leimasivat myös universaaleiksi käsitetyt vallat, paavius ja keisarius. Rooman yhtenäisvaltakunnan muisto eli yhä eurooppalaisten mielissä, ja vaikka vuonna 800 uudelleen synnytetty keisarikunta olikin vain varjo Länsi-Rooman keisarikunnasta, aikalaiset kuitenkin yhdistivät sen mielessään Roomaan, ja Kaarle Suuri sekä Fredrik I Barbarossa olivat heille aivan yhtä lailla Rooman keisareita kuin Augustus tai Trajanus. Paavi puolestaan oli katolisen kirkon pää, ja hänen valtansa oli luonteeltaan niin hengellistä, juridista kuin taloudellistakin. Kirkko oli merkittävä yhteiskunnallinen vaikuttaja, ja kirkko hoiti yhteiskunnassa nykyisen sosiaalitoimen alaan kuuluvia tehtäviä pitäen huolta köyhistä, vammaisista ja vanhuksista.
Aateliston ja papiston rinnalle nousi kolmanneksi tärkeäksi vaikuttajaksi 1100-luvulta alkaen porvaristo, joka sijoittui papiston ja talonpoikien väliin. Kapitalismin kehittyminen merkitsi yleistä talouden nousua, ja talouden kehittyminen puolestaan katalysoi arkkitehtuurin ja tekniikan kehittymistä.
Keskiaika Suomessa
Suomen keskiaika oli paljon lyhyempi kuin useimpien muiden Euroopan maiden. Suomessa keskiajan sanotaan usein alkaneen noin vuonna 1155, jolloin Varsinais-Suomen alueelle tehtiin epävarmojen tietojen mukaan niin sanottu ensimmäinen ristiretki. 1100-luvun jälkipuoliskolle ajoittuvat joka tapauksessa ensimmäiset Suomea sivuavat asiakirjalähteet, ja siten voidaan katsoa historiallisen aikakauden alkaneen Suomessa suoraan keskiajasta. Suomessa ja Ruotsissa uuden ajan yleensä sanotaan alkaneen Kustaa Vaasan noustessa valtaan vuonna 1523. Tällöin pidetään kansallisvaltioiden syntyä ja reformaatiota keskeisenä murroksena, joiden katsotaan olevan periodijaon pohjalla. Toisaalta yhteiskuntahistoriallisesti orientoitunut tutkimus korostaa yhteiskunnan perusrakenteiden pysyneen Suomessa pitkään 1500-luvulle hyvin vakaina. Siten keskiajan ja uuden ajan rajana on voitu pitää myös esimerkiksi 1570-lukua.
Lebrija
Lebrija on kunta Sevillan maakunnassa Andalusiassa Espanjassa. Lebrijan väkiluku on noin 27 400 (2016). Muurien ympäröimä kaupunki sijaitsee viinitarhojen keskellä. Sen suurin nähtävyys on alkujaan moskeijaksi rakennettu Santa Maria de Olivan kirkko.
Fenantroliini
Fenantroliini (C12H8N2) on heterosyklinen aromaattinen yhdiste. Aine muodostaa kompleksiyhdisteitä useiden metalli-ionien kanssa. Fenantroliini toimii sinkkiä sisältävien entsyymien inhibiittorina.
Synteesi
Fenantroliinia voidaan valmistaa o-fenyleenidiamiinista, rikkihaposta ja glyserolista, jotka on liuotettu veden ja arseenihapon seokseen.
Käyttö
Fenantroliinin käyttö perustuu sen kykyyn muodostaa komplekseja. Fenantroliini muodostaa raudan kanssa punaisen kompleksin, ferroiinin. Raudan pitoisuus voidaan määrittää joko ceriumin avulla tai spektrofotometrillä. Ainetta käytetään myös molekyyliyhdisteiden kuten C-vitamiinin pitoisuuksien määrittämiseen.
Fenantroliinin muilla johdannaisilla, kuten bis(1,10-fenantroliini)rauta(II)di-isotiosyanaattilla, voi olla käyttöä tietotekniikassa kiintolevyjen ominaisuuksien parantamisessa.
How About You
How About You (myös How About You... ) on vuonna 2007 ensi-iltansa saanut Anthony Byrnen ohjaama irlantilainen draamakomediaelokuva, jonka pääosissa ovat Vanessa Redgrave, Imelda Staunton, Brenda Fricker, Hayley Atwell ja Joss Ackland. How About You perustuu Maeve Binchyn novelliin The Hard Core (myös julkaistu nimellä How About You), joka on julkaistu Binchyn novellikokoelmassa This Year It Will Be Different: And Other Stories (1996). Novellin pohjalta Jean Pasley sovitti elokuvan käsikirjoituksen. Noel Pearson oli elokuvan tuottajana.
Juoni
How About You kertoo nuoresta Ellie-nimisestä naisesta, joka jätetään hoitamaan isosisarensa pyörittämää iäkkäiden asuntolaa joulunajaksi. Suurin osa asukkaista on lähtenyt viettämään joulua perheidensä kanssa lukuun ottamatta neljää asukasta, jotka tunnetaan nimellä ”Kovat”. Heidän käytöksensä aiheuttaa paljon ongelmia, jotka saattavat aiheuttaa asuntolan sulkemisen.
Tuotanto
How About You kuvattiin yhdeksän miljoonan dollarin budjetilla loka-joulukuun välisenä aikana vuonna 2006. Elokuva kuvattiin Irlannin Wicklow’n kreivikunnassa ja Isoon-Britanniaan kuuluvan Pohjois-Irlannin Rostrevorin kylässä. How About You omistettiin Alice Petersonin roolia näyttelevälle Joan O’Haralle, joka kuoli sydäntautiin 76-vuotiaana 23. heinäkuuta 2007 ennen elokuvan ensi-iltaa.
Julkaisu ja vastaanotto
How About You sai ensi-iltansa Ranskan Dinardin brittiläiselokuvien elokuvajuhlilla 4. lokakuuta 2007. Irlannin ensi-ilta oli Dublinissa 7. marraskuuta 2007, ja maanlaajuiseen teatterilevitykseen elokuva pääsi Irlannissa 16. marraskuuta 2007. Yhdysvalloissa elokuva kiersi elokuvajuhlia tammi-lokakuussa 2008. Elokuvan ensi-ilta oli ollut Yhdysvalloissa Palm Springsin elokuvajuhlilla 11. tammikuuta 2008. Elokuva pääsi Yhdysvalloissa rajoitettuun teatterilevitykseen 14. marraskuuta 2008. Strand Releasing vastasi elokuvan teatterilevityksestä Yhdysvalloissa. Elokuva tuotti maailmanlaajuisesti 754 184 dollarin lipputulot.
How About You on saanut elokuvakriitikoilta lähinnä myönteisiä arvosteluja. Rotten Tomatoes -sivuston mukaan 67% kriitikoista on antanut How About Youlle positiivisen arvosanan 5,9/10 keskiarvolla. Keräys perustuu 24 arviointiin. Metacritic-sivuston mukaan yhdentoista arvostelun perusteella elokuva on saanut 50 pistettä sadasta mahdollisesta. How About You julkaistiin DVD:nä Yhdysvalloissa 21. huhtikuuta 2009.
Artur Kohutek
Artur Kohutek (s. 1. toukokuuta 1971) on puolalainen pika-aitajuoksija.
Hänen paras saavutuksensa on Münchenin EM-kilpailuiden 2002 pronssi ajalla 13,32 s. Vuosien 1997 ja 2001 MM-kilpailuissa hän karsiutui välierissä.
Hänen 110 metrin aitojen ennätyksensä on 13,27 s, jonka hän juoksi kahteen otteeseen: Ateenassa 5. elokuuta 1997 ja Leverkusenissa 9. elokuuta 1998. Aika oli myös Puolan ennätys vuoteen 2013 saakka, jolloin Artur Noga alitti sen ajalla 13,26 s. 60 metrin aidoissa hänen ennätyksensä on Spalassa 6. helmikuuta 2000 juostu 7,69 s.
Tampereen Suomalainen Klubi
Tampereen Suomalainen Klubi on yksityisklubi Tampereella. Klubin tarkoituksena on vaalia suomalaista kulttuuria, suomalaiskansallisia perinteitä ja suomen kieltä, antaa jäsenilleen tilaisuus kehittävään keskinäiseen kanssakäymiseen suomalaiskansallisessa hengessä sekä toimia suomalaisuuden hyväksi ylläpitämällä isänmaallisten, sivistyksellisten, yhteiskunnallisten ja kansainvälisten kysymysten harrastusta. Klubin keskeisiä arvoja ovat suomalaiskansallinen, isänmaallinen ja oikeistomielinen maailmankatsomus sekä suomalaisuuden parhaiden perinteiden kunnioittaminen.
Tampereen Suomalainen Klubi järjestää jäsenilleen kokouksia ja esitelmätilaisuuksia, juhlia ja muita kulttuuritapahtumia, kulttuurimatkoja kotimaahan ja ulkomaille sekä muita harrastusmahdollisuuksia. Klubi julkaisee kahdesti vuodessa ilmestyvää jäsen- ja tiedotuslehteä.
Klubi perustettiin 22. syyskuuta 1891 kirjakauppias Otto Palanderin aloitteesta kaupungissa jo aiemmin toimineen epävirallisen Suomalaisen Klubin seuraajaksi. Sen ensimmäinen esimies oli kaupunginlääkäri G. R. Idman. Perustajajäseniin kuuluivat myös F. E. Jernberg ja Kustaa Hiekka.
Tampereen Suomalaisen Klubin huoneisto kokous-, ravintola- ja klubitiloineen sijaitsee Tampereen keskustassa osoitteessa Puutarhakatu 13. Klubilla on noin 820 jäsentä. Klubin johtokunnan puheenjohtaja on vuorineuvos Kari Neilimo ja esimies on hallintotieteiden maisteri Timo Tulosmaa.
Yoshitada Yamaguchi
Yoshitada Yamaguchi (s. 28. syyskuuta 1944 Shizuoka, Japani) on japanilainen jalkapalloilija.
Jalkapallomaajoukkue
Yamaguchi edusti Japanin maajoukkuetta vuosina 1964-1973. Hän osallistui muun muassa vuosien 1964 ja 1968 olympialaisiin, joista jälkimmäisissä Japani saavutti pronssia.
Sinilakkikolibri
Sinilakkikolibri (Goldmania violiceps) on neotrooppisen alueen vuoristoissa elävä kiitäjälintu. Se on sukunsa ainoa laji. Sen esiintymisalue ulottuu Panaman keskiosista Kolumbian luoteiskolkkaan. Edward William Nelson kuvaili lajin holotyypin Panaman Cerro Azulilta vuonna 1911.
Roberto Dabbene
Roberto Dabbene (1864 Torino – 1938 La Plata) oli italialais-argentiinalainen lintutieteilijä. thumb|200px|Dabbenen nimeämä [[sinikurkkuara]] Dabbene väitteli tohtoriksi Genovan yliopistossa 1884. Hän muutti Argentiinaan vuonna 1887 ja opetti kemiaa Córdoban kansallisessa yliopistossa. Vuonna 1890 hän muutti Buenos Airesiin työskentelemään kaupungin eläintarhaan.
Dabbene tutki Argentiinan linnustoa yli 40 vuotta ja kirjoitti aiheesta useita merkittäviä kirjoja. Hän osallistui pääkaupunkiseudun lintutieteellisen yhdistyksen (Asociación Ornitológica del Plata (AOP)) perustamiseen vuonna 1916. Dabbene nimesi muun muassa punankaivajan (Geositta punensis) ja sinikurkkuara (Ara glaucogularis).
LZ-40
LZ-40 on Lanzaroten saarella Espanjassa kulkeva päätie, joka saa alkunsa läheltä Arrecifen lentoasemaa San Bartolomén kunnassa ja päättyy Puerto del Carmenin matkailukaupunkiin Tíaan kunnassa. Tiellä on pituutta noin kahdeksan kilometriä, se on kaksiajoratainen ja sen kaikki liittymät ovat eritasoliittymiä.
Venceslaus I
Vencelausin hallintokaudella Saksan hallinnasta käytiin kovia kiistoja. Itävallan ja Steiermarkin ruhtinas Fredrik II pyrki ensin laajentamaan alueitaan Böömin puolelle, mutta kun samanniminen keisari Fredrik II puuttui asiaan, Fredrik-ruhtinas hakeutuikin Vencelausin liittolaiseksi.
Vuonna 1240 mongolit yrittivät hyökätä Böömiin, mutta Venceslaus torjui hyökkäyksen.
HMS Minotaur (1793)
Valmistus
Alus tilattiin 3. joulukuuta 1782 Woolwichin telakalta, jossa rakennustöistä vastasi elokuuhun 1790 John Nelson ja sen jälkeen William Rule. Köli laskettiin tammikuussa 1788. Alus laskettiin vesille 6. marraskuuta 1793 ja valmistui 13. maaliskuuta 1794, jolloin valmistuskustannukset olivat 50 842 puntaa.
Palvelus
Alus otettiin palvelukseen helmikuussa 1794 kontra-amiraali John Macbriden lippulaivana päällikkönään Thomas Louis. Alus kuului kesäkuussa Montagun laivasto-osastoon.
Alus lähti kesäkuussa 1797 Välimerelle ja osallistui 1. elokuuta 1798 Aboukirin taisteluun, jossa se tulitti Aquilonia pakottaen ranskalaisaluksen antautumaan. Taistelussa alus menetti 23 miestä kaatuneina ja 64 haavoittuneina.
Kesäkuussa 1800 alus oli vara-amiraali lordi George Keithin lippulaivana piiritettäessä Genovaa. Alus osallistui 21. lokakuuta 1805 Trafalgarin taisteluun päällikkönään John Moore Mansfield. Aluksella sai taistelussa surmansa kolme miestä ja 22 haavoittui.
Jukka Laaksonen (valmentaja)
Jussi ”Jukka” Laaksonen (huhtikuu 1921 Rauma – 30. tammikuuta 2020 Pori) oli suomalainen nyrkkeilyvalmentaja. Laaksonen toimi Suomen Nyrkkeilyliiton päävalmentajana vuosina 1946–1957 ja Suomen Olympiajoukkueen valmentajana 1948–1960. Vuosina 1949–1963 hän valmensi EM-kisajoukkuetta. Laaksonen myös koulutti tuomareita ja seuravalmentajia ja oli SNL:n johtokunnassa 1950- ja 1960-luvuilla. Hän toimi pitkään myös Porin NMKY:n puheenjohtajana. Laaksonen oli myös valmennusvaliokunnan puheenjohtaja sekä kehä- ja arvostelutuomari kansainvälisissä kilpailuissa. Vuonna 2018 Laaksonen sai Elämänura-palkinnon Satakunnan Urheilugaalassa. Laaksosen ristimänimi oli Jussi, mutta häntä kutsuttiin yleisesti Jukaksi.
Väinö Lattunen
Väinö Albin Lattunen (, 1892 Joroinen – ?) oli Neuvostoliitossa muun muassa toimittajana ja opettajana työskennellyt suomalainen kommunisti.
Väinö Lattunen syntyi työläisperheeseen ja oli koulutukseltaan ylioppilas. Hän työskenteli vaasalaisen Vapaa Sana -lehden vastaavana toimittajana vuosina 1922–1923, sai lehden kirjoituksista kaksi vankeustuomiota ja siirtyi sitten Neuvostoliittoon.
Lattunen toimi Leningradissa Lännen vähemmistökansallisuuksien yliopiston opettajana vuosina 1923–1928. Hän työskenteli myös sanomalehti Vapauden toimituksessa, Kustannusliike Kirjassa sekä 1930-luvulla Petroskoissa Punaisen Karjalan vastaavana toimittajana ja maatalouskorkeakoulun rehtorina.
Lattunen siirtyi vuonna 1935 SKP:n ulkomaanbyroohon ja keväällä 1936 Lenin-kouluun, jossa hän opetti NKP:n historiaa salanimellä Leo Lind. Lenin-koulun suomalaisista ilmiantoja laatinut Lattunen tuomittiin ilmeisesti vuonna 1938, mutta hänen kohtalostaan ei ole tarkempaa tietoa. Hänet rehabilitoitiin vuonna 1956.
Lapinlahti
Lapinlahti on Suomen kunta, joka sijaitsee Pohjois-Savon maakunnan keskiosassa. Kunnassa asuu 0 ihmistä ja sen pinta-ala on 0 km2, josta 0 km2 on vesistöjä. Väestötiheys on 0 asukasta/km2.
pienoiskuva|250px|[[Lapinlahden rautatieasema]]pienoiskuva|250px|Lapinlahden kirkko kevätauringossa
Halosten taiteilijasuku on lähtöisin Lapinlahdelta, jonka vuoksi kunta on ottanut teemakseen taiteen ja kirkonkylällä onkin jopa kymmeniä erilaisia taidekohteita. Suomen ensimmäinen taidevalimo, Halosen taidevalimo, toimi Lapinlahdella. Halosen taidevalimossa valettiin mm. Kolmen sepän patsas ja Marsalkka Mannerheimin ratsastajapatsas. Halosen taidevalimon perinteitä jatkaa kaksi taidevalimoa Lapinlahdella. Lisäksi paikkakunnalla toimii Lapinlahden Lukio ja Kuvataidelukio.
Varpaisjärvi liittyi Lapinlahden kuntaan vuoden 2011 alussa.
Maantiede
Miltei koko kunnan läpi etelästä pohjoiseen ulottuu Iisalmen reittiin kuuluva Onkivesi. Kuntakeskus sijaitsee järven itärannalla rautatien ja valtatie 5:n varrella. Järven länsirannalla sijaitsee korkea Väisälänmäki, Pohjois-Savon kansallismaisema. Myös kunnan itäosat ovat selvästi keskiosia korkeampaa mäkimaastoa. Lapinlahti sijaitsee 58 kilometrin päässä Kuopiosta ja 24 kilometrin päässä Iisalmesta. Lapinlahdella on oma karting-rata, joka sijaitsee Humpilla.
Lapinlahden naapurikuntia ovat Iisalmi, Kuopio, Rautavaara, Siilinjärvi ja Sonkajärvi. Entisiä naapurikuntia ovat Iisalmeen liitetty Iisalmen maalaiskunta sekä Kuopioon liitetyt Maaninka ja Nilsiä.
Lapinlahden kunnassa on kaikkiaan 229 järveä. Suurimmat niistä ovat Onkivesi, Syväri ja Sälevä.
Lapinlahden alueella kokonaan tai osoittain sijaitsevia Natura-alueita ovat Älänne, Pieni Mustanselän metsä, Hirvisuo, Hukkasuo, Hangassuo-Karjalaisenmäki, Kuikkasuo ja Suurisuo sekä Kanervaharjun metsä.
Kyliä
Alapitkä, Heinäaho, Horsmanmäki, Humppi, Jonsa, Juminen, Karsanlahti, Karvasalmi, Kivistö, Kiukonmäki, Korpijärvi, Lahdenperä, Lappetelä, Luhi, Lukkarila, Martikkala, Mäkikylä, Mäntylahti, Nerkoo, Ollikkala, Pajujärvi, Paloinen, Petäys, Pienimäki, Pitkämäki, Puoliväli, Pällikäs, Taipale, Tölvä, Väisälänmäki
Taajamat
Vuoden 2017 lopussa Lapinlahdella oli 9 692 asukasta, joista 5 033 asui taajamissa, 4 586 haja-asutusalueilla ja 73:n asuinpaikat eivät olleet tiedossa. Lapinlahden taajama-aste on 52,3 %. Lapinlahden taajamaväestö jakautuu kolmen eri taajaman kesken:
Terry Rossio
Terry Rossio (s. 2. heinäkuuta 1960 Kalamazoo, Michigan, Yhdysvallat) on yhdysvaltalainen käsikirjoittaja ja elokuvatuottaja. Hän sai parhaan sovitetun käsikirjoituksen Oscar-ehdokkuuden elokuvasta Shrek. Hän on käsikirjoittanut myös Pirates of the Caribbean -elokuvat yhdessä Ted Elliottin kanssa.
Lapinlahti
Taajamat
Kunnan keskustaajama on lihavoitu.
Historia
Lapinlahden kunnan alueet kuuluivat 1700–1800-luvuilla Iisalmen emäpitäjään. Vesireitti Onkivettä pitkin oli tärkein kulkureitti, ensimmäinen kärritie valmistui 1780-luvulla. Oma pitäjänsä Lapinlahdesta tuli vuonna 1874.
1700-luvun lopulla syntyi vähitellen luterilaisen kirkon sisäinen seuraliike, herännäisyys eli körttiläisyys. Sen johtoon nousi lapinlahtelainen Paavo Ruotsalainen. Rehellisyys, ahkeruus, lukutaito ja maallistenkin asioiden hoitaminen kunnolla olivat herännäisten tärkeitä arvoja, mikä vaikutti kunnan oloihin.
Lapinlahden rukoushuone valmistui vuonna 1843, ja sen jäätyä pieneksi rakennettiin oikea kirkko joka vihittiin 1880.
Toisen maailmansodan jälkeen Lapinlahdelle sijoitettiin lähinnä salmilaisia ja suistamolaisia evakkoja. Asutustiloja muodostettiin noin 160. Tämän vuoksi Lapinlahdella on iso ortodoksivähemmistö ja Lapinlahden keskustaajamassa sijaitsee Kaikkien Pyhien kirkko, joka on rakennettu vuonna 1959 ja Alapitkällä tsasouna, joka on rakennettu 1952.
Kuntaliitos Varpaisjärven kunnan kanssa toteutettiin vuoden 2011 alussa, jolloin Varpaisjärvi liitettiin Lapinlahden kuntaan.
Hallinto
Lapinlahden kunnanvaltuustossa on 31 paikkaa. Paikat jakaantuvat kuntavaalien 2021 jälkeen seuraavasti:
Kunnanvaltuuston puheenjohtajana toimii kaudella 2021–2025 Minna Rissanen. Kunnanhallituksessa on yhdeksän jäsentä. Hallituksen puheenjohtajana toimii kaudella 2021–2023 Kari Virranta.
Talous
Lapinlahden kunnan alueella toimii Lapinlahden ja Varpaisjärven Yrittäjät, jotka ovat Savon Yrittäjien paikallisyhdistyksiä. Lapinlahden merkittävin yksittäinen työllistäjä on Valion tehdas. Muita merkittäviä työllistäjiä ovat Mellano, Lametal, Virtasen Autokori, Fine-Pine ja Lameco LHT.
Vuonna 2016 eniten yhteisöveroa maksoivat Osuuskunta ItäMaito, rautakauppa Rauta-Asema JP Oy ja Lapinlahden Vesi Oy.
Väestönkehitys nykyisten rajojen mukaan
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
Väestönkehitys Lapinlahdella
Seuraavassa taulukossa on esitetty kunnan väkiluku kunkin tilastovuoden aluejaolla.
Väestön ikäjakauma
Seuraavassa taulukossa on esitetty alle 15-vuotiaiden, 15–64-vuotiaiden ja 65 vuotta täyttäneiden osuudet väestöstä. Käytetty aluejako on 1.1.2022. tilanteen mukainen.
Seurakunnat
Vuoden 2018 aluejaon mukaan Lapinlahdella on seuraavat Suomen evankelis-luterilaisen kirkon seurakunnat: Nämä seurakunnat kuuluvat Ylä-Savon seurakuntayhtymään.
Suomen helluntaikirkon jäsenseurakunnista Lapinlahdella toimii Lapinlahden helluntaiseurakunta.
Suomen ortodoksisen kirkon seurakunnista Lapinlahden alueella toimii Iisalmen ortodoksinen seurakunta.
Palvelut
Lapinlahdella perusopetusta annetaan Alapitkän, Martikkalan, Matin ja Liisan, Nerkoon, Paloisten ja Varpaisjärven kouluissa. Toisen asteen yleissivistävää opetusta antaa Lapinlahden lukio ja kuvataidelukio. Portaanpään kristillinen opisto tarjoaa joitain ammatillisia koulutuksia (esimerkiksi Kasvatus- ja ohjausalan ammattitutkinto) ja mahdollisuuden lukion suorittamiseen (Portaanpään lukio).
Tapahtumat
Lapinlahdella on järjestetty useita suuria kristillisiä kesätapahtumia. Herättäjäjuhlat on järjestetty Lapinlahdella kolme kertaa: 1924, 1929 Portaanpäässä sekä 1977.
Bolin piirikunta
Bolin piirikunta sijaitsee Heilongjiangin maakunnassa, Kiinassa. Hallinnollisesti se kuuluu prefektuuritasoiseen Qitaihen kaupunkiin. Piirikunnan väkiluku oli vuonna 1999 yhteensä noin 371 933.
Lapinlahti
Tapahtumat
Muita tunnettuja tapahtumia:
Ruokakulttuuri
1980-luvulla jokaiselle Savon silloiselle kunnalle äänestettiin omat nimikkoruoat. Lapinlahden perinneruoiksi valittiin naurishuttu ja potattihuttu, jotka ovat veteen keitettyjä puuroja.
Suurselkälä
Suurselkälän kylä sijaitsi Kivennavan kahden suurimman mäen Siiranmäen ja Tiemäen välisessä notkossa Karjalankannaksella. Suurselkälään kuului 24 taloa ennen talvisodan syttymistä.
Nykyisin kylän kohdalla ei ole asutusta.
Soppikylä
Soppikylä oli Kivennavan pitäjän kylä Karjalankannaksella. Kylässä oli 18 taloa, joista talvisodan syttyessä oli 14 asuttuna. Soppikylä sijaitsi aivan rajan tuntumassa Vehmaisten ja Räikkylän välissä hieman syrjässä maantiestä.
Nykyisin kylän kohdalla ei ole asutusta.
Big Brother 2010
360px|thumb|Big Brother 2010:n logo. Big Brother 2010 oli tositelevisiosarja Big Brotherin suomalaisen version 6. tuotantokausi. Kausi alkoi 24. elokuuta 2010 ja päättyi 28. marraskuuta 2010 kestäen 97 päivää. Kauden voitti Niko Nousiainen.
Susanna Laine toimi Big Brother Talk Show'n juontajana, ja Elina Viitanen Big Brother Extran juontajana. Big Brother 2010 alkaa -lähetyksen Laine ja Viitanen juonsivat yhdessä; lisäksi Viitanen oli mukana 12. syyskuuta 2010 lähtien Big Brother Talk Show'ssa toisena juontaja päivittämässä katsojille äänestystilannetta.
Tälle tuotantokaudelle BB-talon paikka vaihtui Espoon Kivenlahdesta Espoon Kiloon. Hakutilaisuudet 6. tuotantokaudelle järjestettiin maalis–huhtikuussa 2010 Helsingissä, Turussa, Lappeenrannassa, Kuopiossa, Jyväskylässä, Tampereella, Oulussa ja Rovaniemellä.
Kauden alkua seuraavana päivänä esitetty kooste 1. päivän tapahtumista sai keskimäärin 628 000 katsojaa ja ensimmäinen BB Extra -jakso 170 000 katsojaa. Tuotantokauden finaalilähetys sai keskimäärin 578 000 katsojaa.
Kansainvälinen asukasvaihto
31. lokakuuta 2010 Niko N lähettiin asukasvaihtoon Slovenian julkkis-Big Brotherin 1. tuotantokaudelle. Vastaavasti Sloveniasta tuli Suomeen yksi asukas, Sandra Auer. 6. marraskuuta 2010 Sandra palasi takaisin Sloveniaan ja samana päivänä myös Niko N palasi takaisin Suomeen.
Punankaivaja
Punankaivaja (Geositta punensis) on kaivajien heimoon kuuluva varpuslintu.
Koko ja ulkonäkö
Punankaivaja on pieni, alapuolelta valkoinen ja päältä harmaanruskea lintu, jonka tumma nokka on hieman alaspäin kaartunut.
Esiintyminen
Punankaivaja elää Etelä-Amerikan Andeilla 3,2–4,6 kilometrin korkeudella eteläisessä Perussa, läntisessä Boliviassa, Pohjois-Chilessä ja Luoteis-Argentiinassa. Sen elinympäristön laajuus on noin 380 000 neliökilometriä.
Elinympäristö
Punankaivajat asuvat vuoriston heinikkoisilla niityillä ja sorakentillä sekä soilla.
Ravinto
Punankaivaja on pääasiassa hyönteissyöjä.
Kobolttikolibri
Kobolttikolibri (Damophila julie) on neotrooppisella alueella elävä kiitäjälintu. Se on sukunsa ainoa laji. Sen esiintymisalue ulottuu Panaman keskiosista Kolumbiaan, läntiseen Ecuadoriin ja luoteiseen Peruun. Lajista tunnetaan kolme alalajia. Jules Bourcier kuvaili lajin holotyypin Kolumbian Tunjasta vuonna 1842.
Tammiselkä
Tammiselän kylä oli Kivennavan pitäjässä rajan tuntumassa Karjalankannaksella. Heti Tammiselän eteläpuolella rajan takana oli Mainilan laukauksista kuuluisaksi tullut Mainilan kylä. Tammiselkä oli iso kylä, ennen talvisodan alkua kylässä oli viitisenkymmentä taloa.
Kuismanen Competition
Kuismanen Competition on turkulainen rata-autoilun kilpatalli. Tallin omistaja Pertti Kuismanen ajaa tallinsa väreissä kilpaa Keski-Euroopan ratasarjoissa.
Aiempina vuosina tallin kalustoon on kuulunut kaksi Audia, Ford GT sekä nykyinen Chrysler Viper GTS-R. Talli osallistui vuonna 2010 FIA GT1 World Championship sarjaan Chevrolet Corvette C6.R -autolla.
Kuismasen lisäksi tallissa ovat ajaneet muun muassa seuraavat kuljettajat:
Kuismanen Competition on saavuttanut muun muassa seuraavat mestaruudet
Bollandistien seura
Bollandistien seura eli Bollandistit on belgialainen tieteellinen seura, joka on saanut nimensä Jean Bollandin mukaan. Seuran perustivat alkujaan jesuiitat, mutta ajan myötä siihen on liittynyt myös sellaisia filologeja ja historioitsijoita, jotka eivät ole jesuiittoja. Seura on jo 1600-luvulta alkaen omistautunut tutkimaan hagiografiaa ja kristillistä pyhimyskulttia.
Seura julkaisi vuosina 1643–1794 suurta pyhimyslegendojen kriittistä editiota Acta Sanctorum -teosta.
Jalkapallo kesäolympialaisissa 2016 – miesten turnaus – Lohko A
Lohko A kesäolympialaisten 2016 jalkapallon miesten turnauksessa pelattiin 4.–10. elokuuta 2016. Lohkossa pelasivat Brasilia, Etelä-Afrikka, Irak ja Tanska.
Sijoitukset
<section begin=LohkoA/> <section end=LohkoA/>
Irak vs. Tanska
<section begin=IRQvDEN/> <section end=IRQvDEN/>
Tanska vs. Etelä-Afrikka
<section begin=DENvRSA/> <section end=DENvRSA/>
Brasilia vs. Irak
<section begin=BRAvIRQ/> <section end=BRAvIRQ/>
Tanska vs. Brasilia
<section begin=DENvBRA/> <section end=DENvBRA/>
Tiibetinbuddhalainen musiikki
Monia tiibetinbuddhalaisuuden rituaaleja säestetään musiikilla. Luostarin temppeliorkesteri koostuu puhaltimista ja lyömäsoittimista. Puhaltimista näyttävin on pari metriä pitkä sveitsiläisen alppitorven tyyppinen metallitorvi (rag-dung). Oboensukuisia puupuhaltimia (rgya-gling) soitetaan aina pareittain joko temppeliorkesterin osana tai aamu- ja iltahymnejä esitettäessä luostarin ulkopuolella. Orkesterissa on puhaltimien lisäksi vielä kotiloista tehtyjä torvia sekä pari lyhyttä torvea, jotka ennen tehtiin ihmisen sääriluusta. Nykyään ne valmistetaan metallista. Lisäksi orkesterissa on joukko lyömäsoittimia, kaksi eri kokoista symbaalia ja iso kehärumpu sekä pieni käsirumpu.
Munkit tai nunnat laulavat matalalla äänellä sutra-tekstejä. Laulu on vuoroin resitatiivista, vuoroin rytmikästä.
Soittimet
Drilbu: Pronssinen käsikello, jota käytetään yhdessä salamavaltikan ( s. vajra, t. dorje) kanssa, pidetään vasemmassa kädessä. Feminiininen kello edustaa viisautta ja tyhjyyttä, sen läpitunkevat helähdykset edustavat katoavaisuutta. Kelloa soitetaan usein yhtaikaa damarun kanssa seremonian kohokohdissa. (Gothóni-Māhapañña 1990:101) (Ks. myös Mabbett 1994:20-21)
Damaru: Kallorumpu, joka on tehty joko kahdesta tiimalasin tapaan toisiinsa liitetystä kalloholvista tai puusta. Nahkakalvoja rummutetaan kahdella hihnoihin kiinnitetyllä solmulla. Rumpua päristetään mm. mysteerinäytelmissä sekä karkotettaessa demonisia voimia. Alkuperältään se on intialainen Śivan tunnus ja ilmentää mm. vastakohtien ykseyttä. (Gothóni-Māhapañña 1990:101)
Rag-dung: Suuri 3-4 metriä pitkä kuparinen bassotorvi kuuluu jokaiseen luostariorkesteriin antamaan taustalla syvän bassoäänen. Niiden matala ukkossävel tuhoaa jyrinällään helvettien piinat. Torvia soitetaan pareittain siten ettei ääni välillä katkea. (Gothóni-Māhapañña 1990:101)
Dungkar Alkuperältään muinaisintialainen kotilotorvi (engl. conch), jolla lamalaistemppelien katolta soitettuna kutsuu munkit koolle, symboloi opin julistusta. (Gothóni-Māhapañña 1990:102). Soitetaan myös temppelissä pujassa.
Rgya-gling: Iranilaisperäinen oboe. (Gothóni-Māhapañña 1990:102)
Kang-ling: Reisiluutrumpetti on peräisin Tiibetin muinaisuskonnosta bönistä. Tehty joko vainajan reisiluusta tai nykyään metallista. (Gothóni-Māhapañña 1990:102)
Rolmo: suuret symbaalit, joissa on iso keskuskuhmu, lyödään vertikaalisesti, käytetään raivoisien jumaluuksien rituaaleissa, alku- ja loppumerkin antamisessa (Gothóni-Māhapañña 1990:102). Nimi tarkoittaa myös yleensä musiikkia ja soittimia; symbaaleja soittaa rituaalia johtava munkki.
Silnyen: symbaalit, joissa on pieni keskuskuhmu, lyödään horisontaalisesti, käytetään rauhallisten meditaatiojumaluuksien seremonioissa. (Gothóni-Māhapañña 1990:102)
Tingshag: pienet symbaalit kutsuvat nälkäisiä henkiä uhrialttarille ja saattelemaan vainajien harhailua bardossa. Läpitunkeva hopeankirkas ja kauan kestävä ääni saadaan aikaan valamalla soitin erityisestä kellometalliseoksesta. (Gothóni-Māhapañña 1990:102)
Gideon Mantell
Gideon Algernon Mantell FRS (3. helmikuuta 1790 – 10. marraskuuta 1852) oli englantilainen gynekologi, geologi ja paleontologi. Mantell oli myös jäsen Fellow of the Royal Society -tiedejärjestössä. Hänen kuuluisimpia saavutuksiaan oli rekonstruoida Iguanodon-hirmuliskon malli fossiilijäännöksistä. Mantell tutki fossiileja vuodesta 1822, jolloin hän sattui löytämään Iguanodon-hirmuliskon fosiloituneita hampaita ja myöhemmin melkein koko luurangon. Myös Mantellin tutkimustyö Etelä-Englannin liitukauden aikaisissa maakerrostumissa oli uraauurtavaa.
HTML
HTML (, suomennettuna hypertekstin merkintäkieli) on avoimesti standardoitu merkintäkieli, jolla voidaan kuvata hyperlinkkejä sisältävää tekstiä eli hypertekstiä. HTML:llä voidaan myös merkitä tekstin rakenne eli esimerkiksi, mikä osa tekstistä on otsikkoa ja mikä leipätekstiä. HTML tunnetaan erityisesti kielenä, jolla internetsivut on kirjoitettu.
HTML5:tä edeltävien HTML-versioiden syntaksi on määritelty SGML:n sovelluksina. HTML 4.01:stä on muokattu myös XML:n sovellukseksi luokiteltava versio XHTML 1.0, ja HTML 5:n luonnoksesta on rinnakkainen XML-versio XHTML 5.
Elementit ja tunnisteet
pienoiskuva|300px|Esimerkki HTML-koodista HTML-koodi on rakenteista tekstiä, joka muodostuu sisäkkäisistä ja perättäisistä elementeistä. Koodauksen tasolla elementtejä edustavat kulmasulkein merkityt tunnisteet eli tägit, jotka nimeävät elementin tyypin. Selaimet eivät näytä tunnisteita sellaisinaan vaan käsittelevät niitä teknisinä ohjeina, joiden mukaan sivun varsinainen sisältö tulee jäsentää.
Tavallisesti elementissä on erikseen aloitustunniste ja vinoviivalla merkitty lopetustunniste sekä niiden väliin jäävä sisältö (jossa voi olla tekstiä ja myös muita HTML-elementtejä):
Aloitustunnisteeseen saattaa lisäksi sisältyä attribuutteja, jotka määrittävät elementin ominaisuuksia tarkemmin kuin tunnisteen nimeämä elementin tyyppi:
Eräissä HTML-elementeissä ei ole mitään sisältöä. Sisällyksetöntä elementtiä edustaa esimerkiksi pakollisen rivinvaihdon muodostava -tunniste. Sisällyksettömät elementit eivät tarvitse lopetustunnistetta, paitsi jos kyse on XHTML-koodista. Tällöinkin erillinen lopetustunniste voidaan korvata siten, että lopetusmerkkinä toimiva vinoviiva merkitään heti aloitustunnisteen loppuun:
Rakenteellinen merkkaus määrittää elementin tarkoituksen. Esimerkiksi merkintä Golf  tarkoittaa, että sana Golf on toisen asteen otsikko (joka näkyy selaimessa samanlaisena kuin Rakenteisuus ja merkkaus -otsikko tämän osion alussa). Rakenteellinen merkkaus ei periaatteessa määritä sitä, miltä tekstin pitää selaimessa näyttää, mutta yleensä selaimet noudattavat jotain oletusarvoista tapaa esittää erityyppisiä elementtejä. Tekstien ulkoasua voidaan lisäksi säädellä tarkemmin CSS (Cascading Style Sheets) -tyyliohjeilla.
Esityksellinen merkkaus määrittää elementin ulkoasun, mutta ei tarkoitusta. Esimerkiksi sisältö  tarkoittaa, että elementin sisältö tulisi näyttää lihavoituna tekstinä. Esityksellinen merkkaus ei kuitenkaan ota kantaa siihen, miten sisältö pitäisi esittää, jos tulostuslaite ei pysty lihavoimaan sisältöä (ei ole itsestään selvää, miten esimerkiksi puhesyntetisaattorin pitäisi käsitellä lihavointia, kun se muuntaa tekstin ääneksi). Sen sijaan rakenteellinen merkkaus sisältö  tarkoittaa, että sisältö tulee esittää voimakkaasti, mutta ei ota kantaa siihen, tarkoittaako voimakkuus tekstin lihavointia vai puheen painokkuutta. Suurin osa esityksellisistä merkkauksista katsotaankin HTML 4.0 -spesifikaatiossa vanhentuneeksi.
Hypertekstuaaliset merkkaukset linkittävät osia dokumentista toisiin dokumentteihin. Hyperlinkki luodaan erityisellä ankkurielementillä, jossa  -attribuutti määrittää kohdedokumentin URL:n. Elementin sisältö hahmottuu selaimessa linkkisanaksi:
Merkki- ja nimiviittaukset
HTML-koodiin voi sisällyttää erikoismerkkejä merkki- tai nimiviittauksilla, jotka alkavat -merkillä (et eli ampersandi) ja loppuvat puolipisteeseen. Esimerkiksi nimiviittauksella  voidaan tuottaa kreikkalainen suuraakkonen Ω eli oomega (jota kansainvälisen yksikköjärjestelmän mukaan käytetään myös ohmin tunnuksena).
Esimerkkejä elementeistä
Ylätunnus (eng. header) elementti HTML dokumenttiin:. Ylätunnuksen teksti sisällytetään ylätunnuksen sisälle, esimerkiksi:
Otsikko
HTML-otsikkoelementit (eng. heading) määritellään kuudelle eri tasolle,  missä H1-tägi on ylimmäinen taso ja H6 on alimmainen taso:
Rivinvaihto
Rivinvaihtoelementtinä HTML:ssä käytetään tägiä. Käytännössä  -tägi katkaisee rivin, ilman että se muuttaa sivun semanttista rakennetta, toisin kun kappale  -tägi paloittelee sivun kappaleisiin. Elementti  on poikkeuksellinen siinä, että vaikka sillä voi olla attribuutteja, sillä ei voi olla muuta sisältöä tai lopetustägiä.
Linkit
Linkki HTML:ssä voidaan luoda hyödyntäen hyödyntäen -tägiä. Jos halutaan yhdistää linkkiin URL-osoite, voidaan se tehdä hyödyntäen -attribuuttia:
Listat
HTML:ssä on tägi järjestetylle listalle (Järjestys esimerkiksi: 1, 2, 3, … / a, b, c, … / i, ii, iii, ...)  sekä järjestämättömälle listalle. Listan alkioita luodaan hyödyntäen  tägejä, jotka lisätään listaelementin sisälle (  tai  ).
Kuvat
Kuvia voi lisätä HTML:ssä hyödyntäen -tägiä. tägissä on kaksi vaadittua attribuuttia:, joka määrittää polun kuvalle sekä  , joka määrittää vaihtoehtoisen tekstin, jos kuvaa ei jostain syystä pystytä näyttämään.
Canvas
Canvas on HTML5-version mukana tullut elementti, joka mahdollistaa 2D-kappaleiden ja bitmap-kuvien dynaamisen renderöinnin. Canvasia hyödynnetään erityisesti 2D-pelien luomisessa. Yksinkertainen canvas voidaan luoda näin:
Koodaus
HTML-dokumentteja on mahdollista kirjoittaa millä tahansa tekstinmuokkaimella, mutta käytettävissä on myös erityisiä HTML-muokkaajia. Periaatteessa HTML-koodin tulisi aina läpäistä vahvistaminen, mutta käytännössä selaimet hyväksyvät myös dokumentteja, joiden HTML-koodi ei ole standardin mukaista. Perinteisesti HTML:n vahvistaminen on ollut sikäli työlästä, että sen jäsentäminen ei ole aivan triviaalia. HTML:n säännönmukaisempi muunnelma XHTML sen sijaan perustuu XML-kieleen, jolle on olemassa huomattava joukko hyviä jäsentimiä ja vahvistimia, joten XHTML:ää voi kirjoittaa helposti myös millä hyvänsä XML-muokkaimella.
Jos koodissa on kaksi tai useampia peräkkäisiä välilyöntejä, ne näyttävät selaimessa yhdeltä välilyönniltä. Myös koodiin sisältyvät rivinvaihdot ilmenevät selaimessa pelkkänä välilyöntinä, ja jos rivinvaihdon halutaan näkyvän selaimessa, se on tuotettava erityisellä merkinnällä.
Historia ja vakiointi
HTML:n historia alkoi vuonna 1989, kun Tim Berners-Lee ja Robert Caillau hahmottelivat korviketta CERNin dokumenttien kirjavalle formaatille. Rinnalle suunniteltiin yksinkertainen verkkoprotokolla HTTP. HTML-dokumenttien verkkoa internetissä kutsutaan World Wide Webiksi eli lyhyesti webiksi. Joillekin se on yhtä kuin Internet. CERN käynnisti oman WWW-palvelimensa vuonna 1991, ja monet ideasta kiinnostuneet liittyivät siihen nopeasti. HTML-normia ylläpitää vuonna 1994 perustettu kansainvälinen yritysten ja yhteisöjen yhteenliittymä W3C (World Wide Web Consortium).
HTML:n alkuperäinen tarkoitus oli pikemminkin kuvata WWW-sivun rakennetta kuin sen ulkoasua, mutta sivujen kirjoittajat halusivat ennen pitkää paremmat mahdollisuudet vaikuttaa myös dokumenttiensa ulkoasuun. Selainvalmistajat vastasivat tarpeeseen esittelemällä HTML-määritykseen kuulumattomia elementtejä, joilla esitystapaa saattoi kuvailla. Monet näistä elementeistä jouduttiin myöhemmin ottamaan mukaan viralliseen HTML-määritykseen käytännön standardeina. Nykyisin monia elementtejä jälleen puuttuu itse HTML:stä, sillä ulkoasun kuvailussa on siirrytty erillisiin tyyliohjeisiin, jotka kuvataan CSS-kielellä. CSS:ään siirtyminen paitsi yksinkertaisti HTML:ää, myös helpotti sivujen luomista ja päivittämistä.
Ensimmäiset määrittelyt
Berners-Lee julkaisi ensimmäisen kuvauksen HTML:stä Internetissä vuoden 1991 lopulla. Siinä oli 22 elementtityyppiä, joista 13 on edelleen käytössä HTML 4:ssä. Berners-Lee suunnitteli HTML:n SGML:n sovellukseksi, mutta vasta IETF toteutti määrittelyn sen avulla vuonna 1993. IETF:n määrittely oli vedos, joka raukesi kuuden kuukauden päästä. Se sisälsi NCSA Mosaicin tukeman kuvien lisäyksen dokumentteihin. Dave Raggett julkaisi kilpailevan HTML+:n, joka sisälsi myös jo käytössä olleet taulukot ja lomakekentät.
HTML 2.0
Alkuvuodesta 1994 IETF muodosti HTML-työryhmän laatimaan ”HTML 2.0” -määritelmän, joka julkaistiin vuonna 1996 koodinimellä. Siihen tehtiin joitain lisäyksiä, kuten tiedoston tallennus palvelimelle, ; taulukot, ; kuvakartat, ; merkistömäärittelyt ja lang-attribuutti,.
HTML 3.0 ja 3.2
IETF julkaisi huhtikuussa 1995 myös standardiehdotuksen HTML 3.0:sta, mutta sekin raukeni viiden kuukauden kuluttua ilman toimenpiteitä. Tämä standardiehdotus sisälsi monia Raggettin HTML+:n ominaisuuksista, kuten matemaattisten kaavojen sisällyttämisen dokumenttiin, taulukot ja tekstin sijoittelun kuvien ympärille. Ainoa selain, joka osasi HTML 3.0:aa, oli W3C:n Arena.
IETF:n työryhmän toiminta hiipui, ja työryhmä lakkautettiin syyskuussa 1997. Pitkään HTML:n kehittäminen oli omia koodejaan määritelleiden selainvalmistajien, lähinnä Netscapen ja Microsoftin varassa.
HTML 4.0
Loppuvuodesta 1997 julkaistiin HTML 4.0. Siinä on kolme tasoa: tiukassa versiossa monia vanhentuneita elementtityyppejä on määritelty laittomiksi, kun taas siirtymävaiheen versiossa näiden käyttö on yhä sallittu; kolmas versio sallii lisäksi Netscape 2.0:n aikoinaan esittelemät kehykset, joiden avulla sivun voi koostaa useasta erillisestä osasivusta.
HTML 4.01
HTML 4:ää päivitettiin huhtikuussa 1998 ja joulukuussa 1999 HTML 4.01:ksi. Siitä julkaistiin myös toukokuussa 2000 tiukkaan standardiin perustuva ISO-standardi ISO/IEC 15445:2000. HTML 4.01 määriteltiin myös XML:n avulla, jolloin syntyi XHTML.
HTML5
Ensimmäinen versio HTML5:n vedoksesta julkaistiin tammikuussa 2008. HTML5:n uusia ominaisuuksia ovat muun muassa canvas- ja video-elementit, joiden avulla sivulle voidaan sijoittaa piirtoalue ja videopätkä.
Hypertext Application Technology Working Group aloitti HTML5:n kehitystyön vuonna 2004, kun W3C keskittyi kehittämään XHTML 2.0:aa ja kun HTML 4.01:tä ei ollut päivitetty vuoden 2000 jälkeen. XHTML 2.0:n kehitys lopetettiin, ja sen jälkeen kehittäjät ovat työskennelleet HTML5:n kehitystyössä.
Alun perin HTML5-standardin suunniteltiin valmistuvan 2022 mennessä, mutta suositus valmistui ja hyväksyttiin jo lokakuussa 2014. Päivitysversiot ovat HTML 5.1 ja HTML 5.2.
HTML:n piirteet
HTML eroaa dokumenttimuodoista kuten PDF:stä useilla tavoilla. HTML:n ulkoasu riippuu itse merkinnän (tagit ja CSS) lisäksi selaimesta, näytöstä ja selaimen asetuksista. Tämän vuoksi HTML voi näyttää erilaiselta modernissa ja vanhassa järjestelmässä.
Eri selainten välillä on eroja miten ne käsittelevät HTML:ää ja CSS:ää. Joissakin tapauksissa verkkosivut käyttävät lisänä JavaScriptiä sivujen muodostamiseen, joka on hitaampaa ja vaikeuttaa saavutettavuutta. Kaikki ominaisuudet eivät ole yhdenmukaisesti saatavilla, ja sivujen käytettävyys voi olla erilainen työpöydällä ja mobiililaitteessa: sivut saattavat olla vaikeasti luettavia, jos teksti on liian pientä tai hitaita käyttää animaatioiden vuoksi.
HTML sallii interaktiivisia elementtejä kuten sivun sisäisiä hyperlinkkejä, ja sivuilla voi olla ääntä sekä liikkuvaa kuvaa, mutta sitä ei ole suunniteltu tulostettavaksi pysyvänä kopiona.
Kultapyrstökolibri
Kultapyrstökolibri (Chrysuronia oenone) on eteläamerikkalainen kolibri. Se on sukunsa ainoa laji. Sen esiintymisalue käsittää Itä-Kolumbian, Pohjois- ja Itä-Venezuelan, Itä-Ecuadorin, Perun, läntisimmän Brasilian ja Bolivian pohjoisosan. Lajista tunnetaan kolme alalajia. René Primevère Lesson kuvaili lajin holotyypin todennäköisesti Luoteis-Venezuelasta vuonna 1832.
Wei Jianhua
Wei Jianhua (s. 23. maaliskuuta 1979) on kiinalainen keihäänheittäjä. Wei heitti 18. elokuuta 2000 Pekingissä naisten keihäänheiton Aasian ennätyksen 63,92 metriä. Hänen maannaisensa Lu Huihui rikkoi ennätyksen huhtikuussa 2012 tuloksella 64,95 m.
Wei voitti pronssia yleisurheilun nuorten maailmanmestaruuskilpailuissa 1998, jotka järjestettiin Ranskan Annecyssa. Sevillan MM-kilpailuissa seuraavana vuonna hän oli loppukilpailun seitsemäs 62,97 metriä kantaneella heitollaan. Sydneyn kesäolympialaisissa 2000 Wei sijoittui kymmenenneksi tuloksella 58,33. Edmontonin MM-kilpailuissa 2001 hän sijoittui kymmenenneksi tuloksella 58,45.
Kenzō Yokoyama
Kenzō Yokoyama (s. 21. tammikuuta 1943 Saitama, Japani) on japanilainen jalkapalloilija, pelipaikaltaan maalivahti.
Jalkapallomaajoukkue
Yokoyama edusti Japanin maajoukkuetta vuosina 1964–1974. Hän osallistui muun muassa vuosien 1964 ja 1968 kesäolympialaisiin, joista jälkimmäisissä Japani saavutti pronssia.
Fourní (Iraklion)
Fourní (myös Furní) on minolaisaikaisen hautausmaan arkeologinen kohde Kreetan saarella Kreikassa. Se sijaitsee Archánes-Asteroúsian kunnassa Fourní-nimisellä kukkulalla, josta kohde on saanut nimensä.
thumb|left|240px|Minolaisia hautoja Fourníssa. Fourní sijaitsi lähellä Archáneen minolaisen palatsin ja asutuksen paikkaa. Lähellä on myös Gioúchtas- eli Juktasvuori, jossa oli merkittävä pyhäkkö. Hautausmaa oli käytössä yli 1000 vuotta, noin vuodesta 2400 eaa. (kaudelta EM II) vuoteen 1200 eaa. (kaudelle LM IIIC). Tämä tekee siitä merkittävimmän tunnetun minolaisen hautausmaan.
Hautausmaan itäosassa oleva rakennus (rakennus 4) on tunnistettu paikaksi, jossa on todennäköisesti järjestetty hautausseremonioita, huolehdittu vainajien ruumiista sekä valmistettu erilaisia tässä tarvittavia välineitä ja aineita. Rakennuksessa on ollut muun muassa viininpuristin. Rakennus on ollut käytössä 1500-luvulla eaa.
Éfi ja Giánnis Sakellarákis aloittivat ensimmäisinä kaivaukset Fourníssa vuonna 1964. Kaivaukset kestivät ainakin vuoteen 1995. Fournísta tehtyjä löytöjä on esillä Iraklionin arkeologisessa museossa sekä Archánesin arkeologisessa museossa.
Korean työväenpuolueen puheenjohtaja
Aiemmin Korean työväenpuolueen puheenjohtajaa vastasivat käytöstä poistetut Korean työväenpuolueen keskuskomitean puheenjohtaja (käytössä 1946–1966), Korean työväenpuolueen keskuskomitean pääsihteeri (käytössä 1966–1994) ja Korean työväenpuolueen pääsihteeri (käytössä vuosina 1994–2011), joina toimivat Kim Il-sung ja Kim Jong-il.
Jay Dratler
Jay Dratler (14. syyskuuta 1911 New York, New York – 21. syyskuuta 1968 México, Meksiko) oli yhdysvaltalainen kirjailija ja käsikirjoittaja. Hän kirjoitti käsikirjoituksia erityisesti film noir -elokuviin.
Dratlerin esikoisromaani oli vuonna 1936 julkaistu Manhattan Side Street. Dratler muutti Hollywoodiin vuonna 1940 ja 1944 hän oli ehdolla Oscar-palkinnon saajaksi elokuvasta Laura. Muita Dratlerin käsikirjoittamia elokuvia ovat muun muassa Jälki häviää tyhjään (1946) ja Soittakaa Northside 777 (1948).
Fritz Lobinger
Fritz Lobinger (s. 22. tammikuuta 1929 Passau) on saksalainen, Etelä-Afrikassa toiminut roomalaiskatolinen piispa. Hänet vihittiin papiksi saksalaiseen Regensburgin hiippakuntaan 29. kesäkuuta 1955 ja nimitettiin eteläafrikkalaisen Aliwalin hiippakunnan johtoon 18. marraskuuta 1987. Piispaksi konsekroinnin suoritti 27. helmikuuta 1988 Wilfrid Fox Napier, jota avustivat Joseph Anthony De Palma ja Everardus Antonius M. Baaij.
Lobinger jäi eläkkeelle 19. huhtikuuta 2004.
Árpád Mihály
Árpád Mihály (s. 26. heinäkuuta 1980 Miercurea Ciuc, Romania) on unkarilais-romanialainen jääkiekkoilija, joka edustaa MOL Ligan ASC Corona Brașovia. Hän on pelipaikaltaan vasen laitahyökkääjä.
Seuraura
Mihály on yksi harvoista Pohjois-Amerikassa pelanneista romanialaisista. Hän kuitenkin aloitti uransa Yhdysvalloissa. Hän pelasi siellä lähinnä ECHL:ssä sekä AHL:ssä, jossa Mihály teki yhteensä 156 runkosarjaottelussa tehot 15+19=34. Hän ei kuitenkaan ole päässyt pelaamaan NHL:ssä asti.
Kaudeksi 2008–2009 Mihály siirtyi Eurooppaan ja Italian Serie A:n HC Bolzanon joukkueeseen. Hän voitti tehoilla 16+21=37 joukkueen sisäisen piste-, maali- ja syöttöpörssin. Keväällä 2008 Mihály voitti Italian-mestaruuden. Hän palasi kaudeksi 2008–2009 kotikaupunkiinsa Miercurea Ciuciin ja siirtyi MOL Ligassa (Unkarin ja Romanian yhdistynyt pääsarja) pelaavan HC Csíkszeredan riveihin. Mihály oli tehoilla 40+39=79 MOL ligan piste- ja maalipörssin toinen SC Csíksszeredan Patrik Wallenbergin jälkeen. Hänet valittiin kauden päätteeksi liigan parhaaksi hyökkääjäksi.
Maajoukkueura
Mihály edusti Unkaria I-divisioonan MM-kilpailuissa vuosina 2012, 2013 ja 2014, joista kaksi ensimmäistä turnausta päättyi A-sarjan pronssiin. Hän pelasi myös Sotšin olympiakisojen 2014 karsinnoissa.
Rainer Klug
thumb|right|Rainer Klug
Keiko
thumb|250px|Keiko vuonna 1998 Keiko (1976 Islanti – 12. joulukuuta 2003 Norja) oli miekkavalas, joka tuli tunnetuksi Free Willy – Pelastakaa Willy -elokuvissa ja joka yritettiin valtavan yleisökampanjan siivittämänä vapauttaa ja sopeuttaa villinä elämiseen norjalaisessa vuonossa. Se ei kuitenkaan koskaan oppinut ruokkimaan itseään vaan palasi aina ruokittavaksi.